
“Avārijas stāvoklī esošās ārējās 
lietus kanalizācijas cauruļvadu nomaiņa 
Hipokrāta ielā 2, Rīgā”

TEHNISKĀ SPECIFIKĀCIJA

1. Pielikums
Būvdarbi - kopējais pasākumu kopums (saskaņošana, sagatavošana, izpēte, inženierkomunikāciju pārbūves un izbūves darbi, dokumentu komplektēšana, u.c.), kas nepieciešams Projekta īstenošanai un kas Būvuzņēmējam jāveic saskaņā ar Līgumu, cenu aptaujas “Avārijas stāvoklī esošās ārējās lietus kanalizācijas cauruļvadu nomaiņa Hipokrāta ielā 2, Rīgā” noteikumiem, Pasūtītāja pilnvaroto personu norādījumiem un atbilstoši normatīvajiem aktiem;
· Pasūtītājs – SIA “Rīgas Austrumu klīniskā universitātes slimnīca” (RAKUS); 
· [bookmark: _Hlk88633693]Būvuzņēmējs – persona, ar kuru Pasūtītājs noslēgs Līgumu cenu aptaujas „ Avārijas stāvoklī esošās ārējās lietus kanalizācijas cauruļvadu nomaiņa Hipokrāta ielā 2, Rīgā”  rezultātā;
· Būvdarbu pilnīga realizācija 2024.gadā, ieskaitot inženierbūves nodošanu pasūtītājam – ne ilgāk kā 12 kalendārās nedēļas.
· 10 darba dienu laikā pēc līguma noslēgšanas Būvuzņēmējam jāiesniedz kalendārais grafiks ar plānoto darbu veidu un secību, piesaistot tos pie laika (kalendārā) grafika. 
· Sagatavojot piedāvājumu, Būvuzņēmējam, kā savas nozares profesionālim, jāapzina un jāparedz visi darbi, kas veicami līdz objekta nodošanai ekspluatācijā, tajā skaitā, bet ne tikai, jāparedz izdevumi darbaspēka mobilizācijai, būvlaukuma iekārtošanai, uzturēšanai, izdevumi, kas saistīti ar Objekta uzmērīšanu, nepieciešamās izpilddokumentācijas noformēšanu, būvmateriālu pārbaudi un saskaņošanu ar Pasūtītāju, palīgdarbiem, bez kuriem nav iespējams veikt apjomos norādītos būvdarbus, visas nepieciešamās pārbaudes, kuras pieprasa Latvijas Republikas normatīvie akti. Izdevumi par elektroenerģiju, siltumu, ūdeni, kanalizāciju u.c. komunālie un vispārobligātie maksājumi būvdarbu veikšanas laikā, kā arī citi darbi un pasākumi, bez kuriem nevar tikt veikti būvdarbi un secīga to nodošana ekspluatācijā.
· Pirms Būvdarbu uzsākšanas Būvuzņēmējam jāsaņem visas atļaujas būvdarbu veikšanai un jāinformē esošo komunikāciju apkalpojošas organizācijas par būvdarbu uzsākšanu (vai jāizsauc to pārstāvis uz vietas Objektā) atbilstoši inženierkomunikāciju turētāju prasībām. 
· Būvdarbu laikā nepieciešams nodrošināt drenāžas sūkņu stacijas nepārtrauktu darbību. Uz pašteces lietus kanalizācijas izbūves laiku notekūdens var tikt pārsūknēts no esošās spiediena dzēšanas akas ar pārvietojamu sūkni. Detalizēts pasākumu apraksts darbības nepārtrauktības nodrošināšanai jāparedz, izstrādājot darbu veikšanas projektu. Izstrādāto darbu veikšanas projektu, pirms darbu uzsākšanas jāsaskaņo ar Pasūtītāju.
· Būvdarbu veicējam jānodrošina pilns Pasūtītāja pieprasīto dokumentu kopums kas apliecina izpildīto darbu apjomu un kvalitāti, tas ir:
· Nodrošināt izpilddokumentācijas izstrādi - uzmērījums, kuru veicis sertificēts ģeodēzists; cauruļvadu skalošanu un CCTV inspekciju ar krituma attēlojumu atskaitē. Izpildmērījums izstrādājams atbilstoši Ministru kabineta 2015.gada 30.jūnija noteikumiem Nr.334 “Noteikumi par Latvijas būvnormatīvu LBN 005-15 “Inženierizpētes noteikumi būvniecībā””, Ministru kabineta 2015.gada 16.jūnija noteikumiem Nr.325 “Noteikumi par Latvijas būvnormatīvu LBN 305-15 “Ģeodēziskie darbi būvniecībā””  un Ministru kabineta 2012.gada 24.aprīļa noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi”.
· Ja jaunās pašteces kanalizācijas izbūves Būvdarbu laikā tiek demontēts esošais pašteces lietus ūdens kanalizācijas posms, nepieciešams sagatavot demontāžas izpildmērījuma plānu (shēmu), kurā jāattēlo demontētais pašteces kanalizācijas posms.
· Iesniegt izmantoto materiālu atbilstības deklarācijas, kvalitātes un atbilstības dokumentus, sertifikātus. 
· Cauruļvadu ierīkošana un pārbaude jāveic saskaņā ar spēkā esošajiem normatīvajiem aktiem, piemērojamiem standartiem un ražotāja tehnoloģiskajām prasībām.
· Būvlaukumam jābūt norobežotam, lai nepiederošas personas nevarētu iekļūt nožogotajā teritorijā.
· Ja Būvdarbu laikā ir radušies sarežģījumi un Būvuzņēmējs bez saskaņojuma veicis darbus ar atkāpēm no Būvdarbu realizācijā saistošajām prasībām, tad Būvuzņēmējam par saviem līdzekļiem jāveic pārbūve tādā apjomā, lai Būvdarbi atbilstu Būvdarbu realizācijā saistošajām prasībām, kā arī jāsedz visas papildizmaksas, kas saistītas ar papildus Būvdarbiem. 
· Būvuzņēmējam Būvdarbu izpildes laikā stingri jāievēro inženiertīklu aizsardzības noteikumi, Aizsargjoslu likumā noteiktās prasības.
· Būvuzņēmējam piedāvājuma cenā jāievērtē un Būvdarbu laikā jānodrošina būvgružu (dzelzsbetona konstrukcijas, demontētās caurules u.tml.), izraktās nederīgās grunts, koku celmu, zaru un krūmu transportēšana uz Būvuzņēmēja izvēlētu vietu vai utilizāciju, noslēdzot līgumu ar atkritumu apsaimniekošanas uzņēmumu. Noslēgtā līguma kopija, kā arī utilizācijas akti Būvuzņēmējam būs jāiesniedz Pasūtītājam. 
· Būvuzņēmējam ir pienākums būvniecības laikā apmaksāt komunālos pakalpojumus (elektroenerģija, ūdens un kanalizācija, apkure u.c.).
· Būvuzņēmējs nav tiesīgs izdarīt jebkādas atkāpes no Tehniskās specifikācijas bez iepriekšējas rakstiskas Pasūtītāja piekrišanas. Tāpat arī jebkuru Līgumā neparedzētu būvdarbu veikšanu Būvuzņēmējs nav tiesīgs uzsākt bez pušu noslēgtas rakstveida vienošanās par šādu būvdarbu izpildi.
· Objekta realizācijas gaitā radušos būvniecības atkritumus apsaimniekot atbilstoši atkritumu apsaimniekošanas likumam, kā arī Rīgas pilsētas domes saistošajiem noteikumiem.
· Būvdarbu periods ir laika posms no Objekta pieņemšanas-nodošanas akta parakstīšanas dienas līdz Objekta nodošanai ekspluatācijā Pasūtītājam. 
· Pasūtītājs nodod Būvuzņēmējam Objektu satiksmei drošā stāvoklī. Par satiksmes drošību pasliktinošiem autoceļa aprīkojuma, seguma u.c. bojājumiem, kas radušies līdz Objekta nodošanai Būvuzņēmējam un nav novērsti, Būvuzņēmējs kopā ar Pasūtītāja pārstāvi sastāda apsekošanas aktu, ko pievieno Objekta pieņemšanas-nodošanas aktam. Pasūtītājs neizvirza prasības Būvuzņēmējam par bojājumiem, kas radušies pirms Objekta vietas pieņemšanas, par ko sastādīts apsekošanas akts. 
· Būvuzņēmējs ir atbildīgs, ka Būvdarbos iesaistītais Būvuzņēmēja transports Objektā, kā arī ārpus tā ievēros visus spēkā esošos normatīvos aktus un slodžu ierobežojumus.
· Ja Pasūtītāja pārstāvis ir sastādījis defekta aktu par neatbilstošu Objekta aprīkojumu, tehnisko stāvokli, piegružojumu vai tml., triju darba dienu laikā no defekta akta sastādīšanas datuma attiecīgais defekts ir jānovērš. Būvuzņēmēja pienākums ir uzturēt Objektu kārtībā visu Būvdarbu veikšanas realizācijas laiku. 
· Ja Būvuzņēmēja darbības rezultātā tiek sabojāti: ceļu segumi, ēkas, inženierkomunikācijas, sētas utt. vai veikts cits kaitējums, tad to atjaunošanu veic Būvuzņēmējs par saviem līdzekļiem līdz Objekta nodošanai ekspluatācijā. 
· Būvuzņēmējam rakstiski jāsaskaņo ar Pasūtītāja pārstāvi Būvdarbu veikšanas laiku, ja Būvdarbus plānots veikt pēc plkst. 22.00, brīvdienās vai svētku dienās. 
· Objekta apsardze un materiālo vērtību uzglabāšana ir Būvuzņēmēja uzdevums, kas jāparedz izdevumos. 
· Kalendārā mēnesī veikto darbu pieņemšana noformējama ar Būvuzņēmēja un Pasūtītāja parakstītu darbu izpildes aktu, līdz nākošā mēneša 10.datumam. Rēķinu par izpildītajiem darbiem iesniedz pēc Pasūtītāja darbu izpildes akta akcepta. 
· Pabeidzot Būvdarbus, Būvuzņēmējs sagatavo un iesniedz Pasūtītājam veikto darbu pilnu izpilddokumentāciju divos oriģinālos komplektos, pilnībā nokomplektētu Būvuzņēmējam jānodrošina Būvdarbu gaitas iknedēļas dokumentēšana ar fotofiksācijām. Kopā ar izpilddokumentāciju Pasūtītāja īpašumā jānodod 1 CD vai citu datu nesēju ar būvdarbu norises fotogrāfijām. 
· Būvuzņēmējam uz sava rēķina jānodrošina būvniecības ieceres dokumentācijā paredzēto uzbūvēto inženierkomunikāciju novietojuma uzmērījumus digitālā veidā LKS 92 TM koordinātu sistēmā. Uzmērījumus jāveic komersantam, kuram ir Valsts zemes dienesta izsniegta licence ģeodēziskajiem darbiem. 
· Uzmērītajiem datiem ir jābūt atbilstošiem faktiskajam stāvoklim dabā, kas ir jāapliecina parakstot uzmērījumu shēmas – Valsts zemes dienestā sertificētam mērniekam, kurš veicis uzmērīšanu, būvdarbu vadītājam.
· Koku ciršanas atļauju ar pašvaldības institūcijām saskaņo Pasūtītājs. Izmaksas, t.sk. nodevas jāapmaksa Būvuzņēmējam.

